als_Latn dik_Latn sag_Latn
Cikli i Lartë
Gjuhë angleze 9
Teksti i “Anglisht 9” shënon fundin e ciklit të mësimit të anglishtes në arsimin 9-vjeçar dhe si i tillë në tekst jepen mjaft elemente të kulturës dhe qytetërimit anglosakson. Në aparatin metodik ushtrimet janë hartuar duke patur parasysh vështirësitë e nxënësit shqiptar për mësimin e gjuhës angleze. Teksti përmban shumë elemente të kulturës shqiptare. Nxënësi në këtë tekst ka mundësi të punojë në mënyrë të pavarur dhe krijuese, do të aktivizohet që të kërkojë edhe në internet si një mundësi më shumë për të marrë njohuri të reja.
Gjuhë angleze 9 | FP
Në fletoren e punës nxënësi ka mundësi të punojë i pavarur. Ushtrimet janë të larmishme, nxitin mendimin krijues, zhvillojnë imagjinatën dhe shprehitë e të shkruarit. Nëpërmjet ushtrimeve nxënësi arrin të vetëvlerësohet për njohuritë e marra.
Mënyra e konceptimit të gramatikës është bashkëkohore duke synuar në aspektet praktike të gjuhës
Gjuhë frënge 9
“Le Français en 9” është një metodë e thjeshtë për t’u përdorur dhe shumë bashkëkohore. Tematikat janë të larmishme dhe interesante, si për moshën e nxënësve ashtu edhe për qëllimin e formimit të tyre gjuhësor.
Metoda përbëhet nga katër rubrika:
Lexim dhe përpunim teksti,
Gramatikë,
Komunikim,
Civilizim.
Teksti përmban disa përsëritje në rubrikën “Revision” me ushtrime mbi temat kryesore leksiko-gramatikore.
Në këtë metodë nxënësi ka mundësi të marrë njohuri të shumta kulturore, të cilat janë në funksion të programit mësimor.
Gjuhë frënge 9 | FP
Fletorja e punës përmban shumë ushtrime, të cilat janë në funksion të procesit mësimor dhe i krijojnë mundësi nxënësve të përforcojnë njohuritë e marra në tekst. Në mënyrë të veçantë ato janë në funksion të gramatikës dhe japin mundësi të punojnë me shkrim. Nëpërmjet të dëgjuarit, të folurit, të lexuarit, të shkruarit nxënësi do të përforcojë njohuritë gjuhësore për të komunikuar natyrshëm në gjuhën frënge.
Ushtrime të zgjidhura - Matematike 6-9
Teksti do t’u shërbejë të gjithë nxënësve të klasës së nëntë që përgatiten për provimet e lirimit. Në një libër të vetëm nga të gjitha tekstet e matematikës nga klasa e gjashtë deri në klasën e nëntë, autorja e ka konceptuar në 15 kapituj që synojnë përsëritjen e njohurive bazë të nevojshme për formimin matematikor të nxënësit në fund të klasës së nëntë. Në hyrje të çdo kapitulli janë dhënë përkufizimet dhe bazat kryesore teorike.
Pas kësaj jepen shembuj të zgjidhur qartë nga ana metodike. Në fund të çdo kapitulli ka teste për vetëkontrollimin e dijeve në mënyrë që nxënësi të provojë njohuritë që zotëron për kapitullin. Në fund të librit janë dhënë shtatë teste përmbledhëse për të kontrolluar njohuritë e ciklit 9-vjeçar. Testet përmbledhëse janë të ngjashme me testin e pritshëm të provimit të lirimit për klasën e nëntë. Ato përmbajnë deri në 13 ushtrime me alternativa dhe 12 ushtrime me zhvillim. Këto teste ndihmojnë nxënësin gjatë përgatitjes për provimin e lirimit të klasës së nëntë. Për testet gjatë kapitujve është dhënë në fund të librit çelësi i përgjigjeve të sakta. Për testet e përgjithshme janë dhënë çelësat e përgjigjeve të sakta dhe përgjigjet e ushtrimeve me zhvillim.
Me këtë tekst çdo nxënës do të jetë i sigurt se do të fitojë me sukses provimin e lirimit të klasës së nëntë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn bam_Latn als_Latn als_Latn als_Latn als_Latn als_Latn als_Latn als_Latn als_Latn